Behom a chôdzou – spoločne za zdravším srdcom
18.9.2019 – Pri príležitosti Svetového dňa srdca v mesiaci september, ktorý si pripomíname (29. septembra 2019) Slovenská nadácia srdca s platformou "MOST – Spolu chránime Vaše srdcia" v spolupráci s OZ Únia pre zdravšie srdce a partnermi, pripravila v tomto roku pre širokú verejnosť dostupnú a jednoduchú prevenciu kardiovaskulárnych ochorení v podobe preventívnych vyšetrení krvného tlaku, cukru, obvodu pása, BMI a tuku v tele pre obyvateľov celého Slovenska.
Preventívne merania budú realizované 20. septembra 2019 od 10:00 – 20:00 hod. počas podujatia s názvom Srdcový festival dobrého života. V tento deň sa bude konať o 17:00 aj štart sprievodnej aktivity Beh srdca – Aby vaše srdce nezlyhalo pri OC Eurovea, od sochy M.R. Štefánika. Nechať si skontrolovať vybrané kardiovaskulárne parametre, bude možné aj počas konania behu. Okrem meraní bude poskytované aj poradenstvo k "srdcovým otázkam" zabezpečené odborníkmi pre kardiovaskulárnu oblasť a na festivale budú prítomné aj rehabilitačné sestry. Pre návštevníkov sú takisto pripravené aj ukážky prvej pomoci, ktoré zabezpečí Slovenský červený kríž, či zábavno-kreatívny kútik pre najmladších "srdcových" priaznivcov.
Sprievodnej aktivity Beh srdca. Aby vaše srdce nezlyhalo sa budú môcť zúčastniť aktívni nadšenci behu ako všetci tí, ktorí majú chuť si len symbolicky odkráčať označený úsek. Hlavným cieľom behu je podporiť fyzickou aktivitou a vyzvať tak aj širokú verejnosť, aby sa viac starala o zdravie svojho srdca. Nejde o tempo ani rýchlosť, ide o podporu zdravia nášho-vášho srdca. Vstup na srdcový festival, absolvovanie meraní a sprievodné aktivity budú BEZPLATNÉ. Pre bežcov sú pripravené dve oficiálne dĺžky tratí a to 4 alebo 7 km. Pre prvých 150 návštevníkov srdcového festivalu a záujemcov o preventívnu kontrolu kardiovaskulárnych parametrov, sú pripravené aj symbolické darčeky na pamiatku tohto osvetového podujatia (dáždnik, pero, kľúčenka ako aj hodnotné informačné brožúry). Vítaní sú návštevníci všetkých vekových kategórií, od najmladších po najstarších, ktorí spolu pobežia za zdravším srdcom. Tešíme sa na Vás.
Ďakujeme partnerom:
Hlavný partner behu:
Novartis Slovakia
Generálni partneri:
Amgen Slovakia
Servier Slovensko
Partneri:
Wörwag
Zentiva
Všeobecná zdravotná poisťovňa
Renault
Omron
Merck Sharp & Dohme
Prvá stavebná sporiteľňa
Benu lekáreň
Komunikačný partner:
Accelerate s.r.o.
Inzercia